Правила за работа на Комитета за подбор на стратегии за Водено от общностите местно равитие и на местни инициативни групи 

	Приложение  към заповед №……………………..………..

на Ръководителя на Управляващия орган на ПРСР 2014-2020 г.



	МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ 

„Европейския земеделски фонд за развитие на селските райони – Европа инвестира в селските райони”

ПРОГРАМА ЗА РАЗВИТИЕ НА СЕЛСКИТЕ РАЙОНИ 

2014 – 2020 г. 

ПРАВИЛА

за работа на Комитета за подбор на стратегии за Водено от общностите местно развитие и на местни инициативни групи по подмярка 19.2 „Прилагане на операции в рамките на стратегии за Водено от общностите местно развитие” на мярка 19 „Водено от общностите местно развитие” от Програмата за развитие на селските райони за периода 2014-2020 г. 
София 
2017 г.



Раздел І
Общи положения

Чл. 1. С тези правила се уреждат отношенията, свързани с работата на Комитета за подбор на стратегии за Водено от общностите местно равитие и на местни инициативни групи по подмярка 19.2 „Прилагане на операции в рамките на стратегии за Водено от общностите местно развитие” на мярка 19 „Водено от общностите местно развитие” от Програмата за развитие на селските райони за периода 2014-2020 г., наричан по-нататък „Комитет за подбор“. 

Чл. 2. Комитетът за подбор изпълнява функциите си в съответствие с чл. 25-33 от Постановление № 161 на Министерския съвет от 2016 г. за определяне на правила за координация между управляващите органи на програмите и местните инициативни групи, и местните инициативни рибарски групи във връзка с изпълнението на подхода „Водено от общностите местно развитие“ за периода 2014 - 2020 г. (обн., ДВ, бр. 52 от 2016 г.), наричано по-нататък „ПМС № 161“, утвърдените със заповед № РД 09-491/23.06.2017 г. на ръководителя на УО на ПРСР 2014-2020 г. Насоки за определяне на условията за кандидатстване и условията за изпълнение на одобрените стратегии за Водено от общностите местно развитие, наричани по-нататък „Насоките“ и приложимото европейско и национално право.


Чл. 3. При противоречие на настоящите правила с действащото европейско право или с националното законодателство се прилага съответния нормативен акт.
Раздел ІІ
Състав, създаване и работа на Комитета за подбор
Чл. 4. За подбор на стратегии за Водено от общностите местно развитие (ВОМР) и на местни инициативни групи (МИГ) се създава Комитет за подбор.
Чл. 5. (1) В състава на Комитета за подбор се включват представители на Министерския съвет, Министерството на земеделието, храните и горите (МЗХГ), Държавен фонд „Земеделие“ (ДФЗ), представители на УО на програмите, предоставящи финансиране по подхода, външни експерти-оценители и наблюдатели. 
(2) В Комитета за подбор на стратегии за ВОМР от МЗХГ се включват:

1. двама служители на дирекция „Развитие на селските райони“ (РСР), предложени от директора на дирекция РСР за председател и заместник - председател без право на глас;

2. трима служители на дирекция РСР, предложени от директора на дирекция РСР за секретари без право на глас;

3. двама служители на дирекция РСР, предложени от директора на дирекция РСР за редовни членове с право на глас;

4. двама служители на дирекция РСР, предложени от директора на дирекция РСР за резервни членове;

5. двама служители на дирекция „Морско дело и рибарство“, по предложение на директора на дирекцията за редовни членове с право на глас;

6. двама служители на дирекция „Морско дело и рибарство“, по предложение на директора на дирекцията за резервни членове;

7. трима служители от МЗХГ от дирекции, които могат да са различни от дирекция РСР, като редовни членове с право на глас. Когато служителите са от дирекция РСР се предлагат от директор на дирекция РСР, а когато са служители от други дирекции - от ръководителя на УО на ПРСР 2014-2020 г.;

8. трима служители от МЗХГ от дирекции, които могат да са различни от дирекция РСР като резервни членове. Когато служителите са от дирекция РСР се предлагат от директор на дирекция РСР, а когато са служители от други дирекции - от ръководителя на УО на ПРСР 2014-2020 г. 
(3) Служител от отдела, отговорен за прилагане на мярка 19 ВОМР изготвя проекти на писма за определяне на представители в Комитета за подбор до:

1. ръководителя на Централното координационно звено на Министерския съвет, ръководителите на УО на оперативните програми и изпълнителния директор на ДФЗ, които се съгласуват от началника на отдела, отговорен за прилагане на мярка 19 и от директора на дирекция РСР и се представят за подпис на ръководителя на УО на ПРСР 2014-2020 г.;

2. директорите на дирекциите по ал. 2, т. 5 - 8, които се съгласуват от началника на отдела, отговорен за прилагане на мярка 19 и се представят за подпис от директора на дирекция РСР.


(4) В отговор на писмото по чл. 5, ал. 3, т. 2 директорът на съответната дирекция определя писмено служителите, като е длъжен да осигури участието им за целия период на оценка.

Чл. 6. (1) Външните експерти - оценители от ПРСР 2014-2020 г. се определят от списъка с външни експерти - оценители от ПРСР 2014-2020 г. за участие в комисии за избор на местни инициативни групи и на стратегии за ВОМР, одобрени със заповед № РД 09-391/09.06.2016 г. на министъра на земеделието и храните.
(2) Външните експерти – оценители от ПРСР 2014-2020 г. се включват в Комитета за подбор, ако са представили декларация, че са на разположение в периода за оценка и имат сключени граждански договори с МЗХГ.
Чл. 7. (1) Ръководителят на УО на ПРСР 2014-2020 г. изпраща покана до Национално сдружение на общините в Република България и до Икономическия и социален съвет, в качеството им на социално-икономически партньори, за определяне на по един наблюдател в Комитета за подбор. 

(2) Проектите на писма по ал. 1 се изготвят от служител от отдела, отговорен за прилагане на мярка 19 ВОМР и се съгласуват от началника на отдела, отговорен за прилагане на мярка 19 и от директора на дирекция РСР.

Чл. 8. (1) При необходимост в Комитета за подбор могат да участват помощник – оценители, които не са членове на Комитета за подбор.

(2) Функциите на помощник – оценителите са свързани с дейността по подбора на стратегии за ВОМР и се определят в заповедта за:

1. извършване на посещение на място по чл. 30, ал. 2 от ПМС № 161;

2. предоставяне на консултация или становище във връзка с оценката за административно съответствие и допустимост на стратегиите за ВОМР.

(3) Помощник – оценителите се предлагат от ръководителя на УО на съответната програма по реда на чл. 5, ал. 3, т. 1, а за УО на ПРСР 2014-2020 г. – по предложение директора на дирекция РСР.

(3) Помощник – оценителите не са членове на Комитета и нямат право на глас. Те се включват в заповедта за назначаване по чл. 9, ал. 1, в която подробно се определят възложените им в процеса на оценка функции.
Чл. 9 (1) Проектът на заповед за назначаване на Комитета за подбор се изготвя от служител на отдела, отговорен за прилагане на мярка 19, съгласува се от началника на отдела, отговорен за прилагане на мярка 19, от директора на дирекция РСР и от дирекция „Правна“ и се представя на ръководителя на УО на ПРСР 2014-2020 г. за подпис.
(2) Във връзка с извършването на оценката в ИСУН на председателя и секретарите се предоставят права на администратор-сесия.

Чл. 10. (1) Дирекция РСР предоставя необходимата информация за обезпечаване  работата на Комитета за подбор на дирекция „Инвестиции и управление на собствеността“ за:

1. осигуряване на помещение за провеждане на заседания на Комитета и за осигуряване на най-малко 15 броя компютри с осигурен достъп до интернет и 2 броя принтери;

2. осигуряване на съответния брой моторни превозни средства и шофьори за изпълнение на дейността по чл. 30, ал. 2 от ПМС № 161, въз основа на заявка от председателя на Комитета за подбор, съгласувана с началника на отдела, отговорен за прилагане на мярка 19.
(2) Дирекция РСР информира своевременно дирекция „Информационно и комуникационно обслужване“ с цел осигуряване на свързване на компютрите и принтерите по по ал. 1, т. 1 към интернет.
Чл. 11. (1) Председателят на Комитета за подбор уведомява с писмо и по електронна поща всички редовни и резервни членове, заместник-председателя, секретарите, наблюдателите и помощник – оценителите и свиква първото заседание на Комитета за подбор в срок до 3 работни дни от издаване на заповедта. Първото заседание на Комитета се провежда присъствено.

(2) На първото заседание на Комитета за подбор:
1. председателят провежда инструктаж относно правилата за провеждане на оценката, приложимата нормативна уредба, както и правата и задълженията на членовете на Комитета за подбор, и определя график за работа;

2. лицата по чл. 28, ал. 1 от ПМС № 161 подписват декларация:

а) за проведен инструктаж, съгласно приложение № 1, и
б) по чл. 28, ал. 4 от ПМС № 161, съгласно приложение № 2.

(3) Достъп до ИСУН се предоставя след представяне на декларациите по ал. 2, т. 2.

 (4) При възникване на обстоятелство, налагащо отстраняване в хода на оценяването, лицата по чл. 28, ал. 1 от ПМС № 161 незабавно писмено информират председателя и Ръководителя на УО на ПРСР 2014-2020 г. 

(5) Председателят отстранява от оценителния процес член на Комитета за подбор, декларирал възникване на обстоятелство, което представлява пречка за участие в оценителния процес. В този случай и когато по обективни причини член на Комитета не може да изпълнява задълженията си, той се замества от резервния член на Комитета, определен за негов заместник. 

(6) Всяка промяна в лицата поради свързаност или йерархична зависимост се извършва със заповед на ръководителя на УО на ПРСР 2014-2020 г. Нови членове на Комитета за подбор се определят по реда на чл. 25, ал. 4 от ПМС № 161. Новоназначеното лице подписва декларация, съгласно приложение № 2.

(7) Председателят е длъжен незабавно да преустанови достъпа в ИСУН на лице, за което е възникнало обстоятелство по ал. 5 и 6.

(8) Извършената промяна в състава на Комитета за подбор се отразява и в оценителния доклад.

(9) Присъствените заседания на Комитета за подбор са закрити и се провеждат в условията на поверителност.
(10) За всяко присъствено заседание на Комитета за подбор се попълва присъствен списък и се съставя и подписва протокол, който се изготвя от секретаря/ите и се подписва от председателя и всички членове с право на глас, съгласно заповедта по чл. 9, ал. 1.

Чл. 12. (1) Решенията на Комитета за подбор се вземат с обикновено мнозинство от повече от половината от членовете с право на глас, съгласно заповедта по чл. 9, ал. 1.

(2) Когато член на Комитета гласува против взето решение или с особено мнение, той подписва съответния доклад от отделните етапи на оценката (административно съответствие и допустимост и техническа и финансова оценка), като писмено излага мотивите си.

Чл. 13. (1) Кореспонденцията на Комитета за подбор с кандидатите се извършва чрез ИСУН. Останалата кореспонденция се регистрира чрез деловодната система „Eventis“ на МЗХГ. Проектите на документите се изготвят от секретаря/ите и се подписват от председателя, а при негово отсъствие – от заместник – председателя на Комитета.

(2) Уведомление за отстраняване на нередовностите се изпраща чрез въпрос към кандидатите чрез ИСУН от администратор на сесия. Уведомлението за отстраняване на нередовности се счита за получено от кандидата с изпращането му в ИСУН. Отговорът на въпроса от кандидата се счита за получен от Комитета за подбор с изпращането му в ИСУН.

Раздел ІІІ 
Проверка за административно съответствие и допустимост
Чл. 14. (1) Комитетът за подбор извършва проверка за административно съответствие и допустимост и техническа и финансова оценка в ИСУН в срок до три месеца от назначаването й по критерии, определени в приложение № 4 „Критерии за административно съответствие и допустимост“ от Насоките. 
(2) При необходимост от пояснение или уточнение на обстоятелства от заявленията, на всеки етап от работата си, Комитетът за подбор може да поиска информация от съответните компетентни звена от системата на МЗХГ или други органи или юридически лица.

Чл. 15. (1) Проверката за административно съответствие и допустимост на подадените формуляри за кандидатстване се извършва в ИСУН по реда на чл. 30 от ПМС № 161 от най-малко четирима членове на Комитета, от които по двама представители на всяка от финансиращите програми, по която кандидатства съответната стратегия, и поне двама са външни експерт-оценители.
(2) Лицата по ал. 1 се определят с жребий, който се провежда в присъствието на не по-малко от половината членове на Комитета за подбор с право на глас. За проведения жребий, секретарят/ите на Комитета за подбор изготвя/т протокол, който се подписва от председателя и от всички присъстващи.

(3) След провеждане на жребия по ал. 2 формулярите за кандидатсване по чл. 24а от ПМС № 161 се разпределят в ИСУН.
(4) Председателят на Комитета за подбор нанася на карта територията, на която ще се изпълнява всяка стратегия за ВОМР.

(5) Председателят на Комитета за подбор изпраща до УО на програмите, предоставящи финансиране и до Държавен фонд „Земеделие“ (ДФЗ) списък с кандидатите и членовете на колективния управителен орган и контролен орган на МИГ и служителите на МИГ с искане за предоставяне на информация, че по отношение на някое от лицата не е налице следното:

1. не е опитал, когато нарушението е установено с влязъл в сила акт на компетентен орган, съгласно законодателството на държавата, в която е извършено нарушението:

а) да повлияе на лице с правомощие за вземане на решения или контрол от УО на някой от Европейските структурни и инвестиционни фондове (ЕСИФ), включен в стратегията за ВОМР, и/или от ДФЗ, свързано с одобрението за получаване на финансова помощ, чрез предоставяне на невярна или заблуждаваща информация;

б) да получи информация от лице с правомощие за вземане на решения или контрол от УО на някой от ЕСИФ, включен в стратегията за ВОМР, и/или от ДФЗ, която може да му даде неоснователно предимство, свързано с одобрението за получаване на финансова помощ;

2. не е доказано, че е виновен за неизпълнение на договор за предоставяне на финансова помощ от ЕСИФ, договор за обществена поръчка, на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, което е било разкрито, с изключение на случаите, когато неизпълнението засяга по-малко от 50 на сто от стойността или обема на договора;

3. не са констатирани при проверка, одит или разследване, проведено от разпоредител с бюджет, Европейската служба за борба с измамите или Европейската сметна палата, значителни недостатъци при спазването на основните задължения по изпълнение на договор за предоставяне на финансова помощ от ЕСИФ, на договор за обществена поръчка, на договор за концесия за строителство или за услуга, което е довело до предсрочното им прекратяване, изплащане на обезщетения или други подобни санкции;

4. не е извършил нередност, която е установена с влязъл в сила акт на компетентните органи, съгласно законодателството на държавата, в която е извършена нередността.

(6) В писмото до ДФЗ се съдържа и искане за проверка за наличие на изискуеми и ликвидни задължения към ДФЗ по отношение на кандидата – МИГ, членовете на колективния управителен орган – общини, юридически лица с нестопанска цел, търговци и др., както и по отношение на членовете на контролния орган на МИГ и служителите на МИГ. 
(7) Проверката за липса на свързаност се извършва в регистър БУЛСТАТ.
Чл. 16. (1) За всеки формуляр за кандидатстване по чл. 24а от ПМС № 161 всяко от лицата по чл. 15, ал. 1 попълва в ИСУН оценителна таблица за административно съответствие и допустимост съгласно приложение № 4 „Критерии за административно съответствие и допустимост“ от Насоките.
(2) Членовете на Комитета за подбор не могат да изменят структурата на контролния лист за административно съответствие и допустимост по ал. 1.

(3) Всяко от лицата по чл. 15, ал. 1 проверява всички критерии за административно съответствие и допустимост от оценителната таблица, като изпълнението на всяко изискване се оценява с “да”, “не” или „неприложимо”. 
(4) Когато се установи липса на документи и/или неяснота, или неточност на представените документи, относими към оценката за административно съответствие и допустимост, Комитетът за подбор изпраща уведомление до кандидата при условията и реда на чл. 30, ал. 3 и 4 от ПМС № 161.
(5) Комитетът за подбор няма право да изисква от кандидатите представяне на документи за доказване на обстоятелства, които са достъпни чрез публичен регистър или когато информацията или достъпа до нея се предоставя от компетентни органи по служебен път. Това правило не се прилага, когато се констатира несъответствие между заявените от кандидата данни и публичния регистър.

(6) Получените в ИСУН допълнителни документи и информация по ал. 4 се отбелязват в оценителните таблици от лицата по чл. 15, ал. 1 и се прикачват към съответния формуляр за кандидатстване. 

Чл. 17. (1) Посещение на място по чл. 30, ал. 2 от ПМС № 161 се извършва от най-малко двама помощник-оценители, които могат да бъдат служители на отдела, отговорен за прилагането на мярка 19 и служители от УО на програмите, за които се кандидатства за финансиране с конкретната стратегия. 

(2) Разпределението за провеждане на посещенията се извършва от председателя на Комитета за подбор, съгласувано с началника на отдела, отговорен за прилагане на мярка 19.

(3) За всяко посещение на място помощник - оценителите изготвят протокол с констатации съгласно приложение № 3. Протоколите се предоставят на помощник-оценителите във формат MS word с попълнени раздели „Заявено от кандидата“ с приемо-предавателен протокол. Помощник-оценителите отразяват констатациите си в протокола, който се подписва от представляващия МИГ и от лицата, извършили посещението. 


(4) След приключване на посещението протоколите по ал. 4 се предоставят на председателя на Комитета за подбор.

(5) При установяване на несъответствие на посочените в заявлението данни и обстоятелства с фактическите такива Комитетът за подбор включва проектното предложение в списъка на стратегиите, които не се допускат до техническа и финансова оценка.


Чл. 18. (1) При различие в мнението на оценяващите проверка за административно съответствие и допустимост по отношение на конкретните критерии се извъшва от всички членове на Комитета за подбор. В този случай решение се взима по реда на чл. 12.

(2) При различие в констатациите на помощник-оценителите по чл. 17, ал. 3 посещението на място се извършва от други трима помощник-оценители. След запознаване с констатациите решението се взима от всички членове на Комитета за подбор по реда на чл. 12.
Чл. 19. (1) Когато кандидатът не отстрани нередовностите по чл. 16, ал. 4, или не ги отстрани в срок, както и при установяване на несъответствие по чл. 17, ал. 5 Комитетът за подбор не може да изисква допълнително документи и отхвърля формуляра за кандидатстване.
(2) Въз основа на извършената оценка за административно съответствие и допустимост Комитетът за подбор изготвя списък на стратегиите за ВОМР, които не се допускат до техническа и финансова оценка. В списъка се посочват и основанията за недопускане. 

(3) Списъкът се изготвя от секретар/и на Комитета подбор и се подписва от председателя и членовете, участвали в оценката за административно съответствие и допустимост.

(4) Списъкът се публикува на интернет страницата на ПРСР/МЗХГ.

(5) Секретарят/секретарите изготвят писма за недопускане на всеки от кандидатите, включени в списъка, които се подписват от председателя на Комитета и се съобщават на кандидата по реда на чл. 61 от Административнопроцесуалния кодекс чрез ИСУН.

Раздел IV
Техническа и финансова оценка


Чл. 20. (1) Техническа и финансова оценка на проектните предложения за одобрение на стратегия за ВОМР и на МИГ по чл. 24а от ПМС № 161 се извършва съгласно критериите и тяхната тежест, определени в приложение № 5 „Критерии за оценка на стратегиите за ВОМР“ от Насоките.


(2) Техническа и финансова оценка на проектно предложение се извършва в ИСУН от най-малко четирима членове на Комитета, от които по двама са представители на всяка от финансиращите програми, по която кандидатства съответната стратегия, и поне двама са външни експерт-оценители. 


(3) Лицата по ал. 2 се определят с жребий, който се провежда в присъствието на не по-малко от половината членове на Комитета за подбор с право на глас, съгласно заповедта по чл. 8, ал. 1. За проведения жребий, секретарят/ите на изготвя/т протокол, който се подписва от председателя и от всички присъстващи.


(4) След провеждане на жребия по ал. 2 формулярите за кандидатсване чл. 24а от ПМС № 161 се разпределят в ИСУН от председателя на Комитета.

(5) За всеки формуляр за кандидатсване оценката се документира чрез попълване на индивидуална оценителна таблица за техническа оценка в ИСУН съгласно приложение № 5 „Критерии за оценка на стратегиите за ВОМР“ от Насоките. 



(6) Членовете на комитета не могат да изменят структурата, критериите и максималния допустим брой на точките от оценителната таблица за техническа оценка. 

Чл. 21. (1) Общата оценка за всяко заявление се формира като средноаритметично от сбора на оценките на членовете на Комитета.


(2) Въз основа на индивидуалните оценки на членовете на Комитета в индивидуалните таблици за техническа и финансова оценка, секретарят/те изготвя/т таблица с общата оценка за всяко заявление. 


(3) При разлика с повече от 10 точки в оценките на членовете на Комитета се извършва оценка от други четирима членове на Комитета, определени по реда на чл. 20, ал. 3 и 4.


(4) След провеждане на жребия по ал. 3 формулярите за кандидатсване по чл. 24а от ПМС № 161 се разпределят в ИСУН.


(5) В случаите по ал. 3 общата оценка на формуляр за кандидатстване се формира като средноаритметично от сбора на всички оценки, поставени от членовете на Комитета по чл. 20, ал. 5 и по ал. 3.

(6) Комитетът за подбор не класира и предлага за отхвърляне подаден от МИГ формуляр за кандидатстване, получил:

1. по-малко от 21 точки за качество на стратегията, или


2. обща оценка, по-малка от 51 точки.

Чл. 22. (1) След приключване на оценката Комитетът за подбор изготвя оценителен доклад за дейността си до ръководителя на УО на ПРСР 2014-2020 г.
(2) Докладът по ал. 1 включва:

1. списък на одобрените за финансиране стратегии за ВОМР, подредени по реда на тяхното класиране, и размер на финансирането, което се предоставя за всяка от тях;

2. списък на стратегии за ВОМР, подредени по реда на тяхното класиране, които успешно са преминали оценяването, но за които не достига финансиране;

3. списък на отхвърлените стратегии за ВОМР и основанието за отхвърлянето им;

4. списък на оттеглените по време на оценката стратегии.

(3) Към оценителния доклад се прилагат:

1. копие от заповедта по чл. 25, ал. 1 от ПМС № 161 и на заповедите за изменението ѝ, ако има такива;

2. декларациите по чл. 28, ал. 4 от ПМС № 161;

3. разясненията, които са предоставяни на МИГ/МИРГ преди представянето на формуляра със стратегиите за ВОМР, както и кореспонденцията, водена с тях по време на оценителния процес;

4. оценителните таблици от всеки етап на оценката;

5. протоколите от отделните етапи на оценката, подписани от участвалите в съответния етап на оценка лица.

(4) Докладът и списъците се изготвят от секретаря/секретарите на комитета и се подписват от председателя.

Чл. 23. В срок до 5 дни от приключване работата на Комитета ръководителят на УО на ПРСР 2014-2020 г.:

1. одобрява доклада;

2. връща доклада за провеждане на оценяването и класирането от етапа, на който са допуснати нарушения, когато те са отстраними. В този случай ръководителят на УО на ПРСР 2014-2020 г. дава писмени указания за провеждането на процедурата и за етапа, от който следва да се проведе;

3. не одобрява доклада и прекратява процедурата за избор на стратегии за ВОМР, когато в процедурата са допуснати съществени нарушения. В този случай ръководителят на УО на ПРСР 2014-2020 г. мотивира становището си писмено.

Чл. 24. Заедно с оценителния доклад на ръководителя на УО на ПРСР 2014-2020 г. се представят и проекти на заповеди за одобрение/отхвърляне на всеки формуляр за кандидатстване.
(2) Секретарят/ите на Комитета за подбор изготвя/т индивидуална заповед за одобрение на всеки формуляр, включен в списъка по чл. 22, ал. 2, т. 1.

(3) Проектът на заповед по ал. 2 се изпраща за съгласуване по отношение на осигуряването на финансиране и разпределението на средствата на съответния ръководител на УО на програма. Ако в срока по чл. 34, ал. 5 от ПМС № 161 не се получи изричен отказ се счита, че е налице мълчаливо съгласие.
(4) Секретарят/ите на Комитета за подбор изготвя/т проект на индивидуална заповед за отхвърляне на всеки формуляр, включен в списъка по чл. 22, ал. 2, т. 2 - 4, която съдържа мотиви.

(5) Проектите на заповеди по ал. 2 и 4 се съгласуват от председателя на Комитета за подбор и от директора на дирекция „Правна“ и се издават от ръководителя на УО на ПРСР 2014 – 2020 г.

(6) Заповедите се съобщават по реда на Административнопроцесуалния кодекс с придружително писмо, изготвено от председателя на Комитета за подбор.

Чл. 25. При отказ от съгласуване по чл. 24, ал. 3 се извършва повторно красиране съобразно изиксванията на съответния УО на програма и наличния бюджет. 

Чл. 26. (1) Работата на Комитета за подбор приключва след получаване на разпореждане от ръководителя на УО на ПРСР 2014-2020 г. по чл. 34, ал. 4, т. 1 или 3 от ПМС № 161.

(2) Резултатите от оценката се публикуват на страницата на ПРСР/МЗХГ от служител на дирекция РСР по искане на председателя на Комитета за подбор.

Приложение № 1 към чл. 11, ал. 2, т. 2, б. „а“

ДЕКЛАРАЦИЯ ЗА ПРОВЕДЕН ИНСТРУКТАЖ

Долуподписаният/та…………………………………………………………………………….

(име, презиме, фамилия)

ЕГН…………………………….

Лична карта №………………………………

изд. от…...........................................................на…………………………….

с постоянен адрес………………………………………………………………………..



Във връзка с дейността, възложена ми със заповед №……./….20….г. на Ръководителя на УО на ПРСР 2014 – 2020 г.

д е к л а р и р а м, че:



Съм преминал/а инструктаж и съм запознат с естеството на възложената ми задача, в това число съм получил указания за правилата за провеждане на оценката, приложимата нормативна уредба, правилата за работа в ИСУН, както и правата и задълженията ми в качеството ми на член на Комитета за подбор, както и че ще бъда на разположение през целия период на оценка.

Ще изпълнявам задълженията си добросъвестно, обективно и безпристрастно.

Известна ми е отговорността по чл. 248а, ал. 2 от Наказателния кодекс.

Дата………………...........

гр.………………………….




















Декларатор:……………………………………………………………………………


(трите имена, подпис)

Приложение № 2 към чл. 11, ал. 2, т. 2, б. „б“
ДЕКЛАРАЦИЯ 
По чл. 28, ал. 4 от Постановление № 161 на Министерския съвет от 2016 г.

Долуподписаният/та…………………………………………………………………………….

(име, презиме, фамилия)

ЕГН…………………………….

Лична карта №………………………………

изд. от…...........................................................на…………………………….

с постоянен адрес………………………………………………………………………..

Във връзка с дейността, възложена ми със заповед №……./….20….г. на Ръководителя на УО на ПРСР 2014 – 2020 г.,

д е к л а р и р а м, че:

1. Ще пазя в тайна обстоятелствата, станали ми известни във връзка със работата ми в Комитета за подбор;
2. Не съм в положение на конфликт на интереси по смисъла на чл. 57, параграф 2 от Регламент (ЕС, ЕВРАТОМ) № 966/2012 с някой от кандидатите или партньорите в процедурата за предоставяне на безвъзмездна помощ;

3. Нямам интерес по смисъла на Закона за предотвратяване и установяване на конфликт на интереси от отпускането на безвъзмездна финансова помощ по конкретната процедура;

4. Не съм свързано лице по смисъла на § 1, т. 1 от допълнителните разпоредби на Закона за предотвратяване и установяване на конфликт на интереси с кандидат в процедурата;

5. Не се намирам в йерархическа зависимост с председателя, заместник-председателя, секретар или с член на Комитета за подбор;

6. Няма да участвам пряко или косвено в процеса на наблюдение, изпълнение или мониторинг на стратегия за ВОМР;

7. Не съм участвал в изготвянето на стратегия за ВОМР в програмния период 2014 - 2020 г. или в процеса на популяризирането ѝ и/или не съм участвал в изпълнението на дейности, финансирани по реда на Наредба № 16 от 2015 г. за прилагане на подмярка 19.1. „Помощ за подготвителни дейности“ на мярка 19. „Водено от общностите местно развитие“" от Програмата за развитие на селските райони за периода 2014 - 2020 г. (обн., ДВ, бр. 59 от 2015 г.), включително като представител на юридическо лице;

8. Не съм бил оценител на проекти при прилагането на стратегии за местно развитие през програмния период 2007 - 2013 г. и не съм участвал в дейности в рамките на изпълнението на мярка 431-1 „Управление на местни инициативни групи, придобиване на умения и постигане на обществена активност на съответната територия за местните инициативни групи, прилагащи стратегии за местно развитие“ от ПРСР 2007 - 2013 г.;

9. Не съм член на орган на МИГ/МИРГ, служител на МИГ/МИРГ или не съм бил член на орган на МИГ или служител в МИГ най-малко 1 година преди назначаването ми за член на Комитета за подбор.
Известна ми е отговорността по чл. 248а, ал. 2 и чл. 313 от Наказателния кодекс.

Дата…………………........

гр.………………………….




















Декларатор:…………………………………………………………………………


(три имена, подпис)
Приложение № 3 към чл. 15, ал. 4
ПРОТОКОЛ ОТ ПОСЕЩЕНИЕ НА МЯСТО 

ЗА ПОТВЪРЖДАВАНЕ НА ДОСТОВЕРНОСТТА НА ЗАЯВЕНИТЕ В РАМКИТЕ НА ОЦЕНКАТА ДАННИ ПО ОТНОШЕНИЕ НА ДОСТЪПНОТО ОСИГУРЯВАНЕ НА ПОМЕЩЕНИЯ И НАЛИЧИЕТО НА ОФИС ОБОРУДВАНЕ

Дата на посещението…….......

Място на посещението……...

	Подмярка 19.2: „Прилагане на операции в рамките на стратегии за Водено от общностите местно развитие” на мярка 19 „Водено от общностите местно развитие” от Програмата за развитие на селските райони за периода 2014-2020 г. 

	Община
	

	Област
	

	Наименование на МИГ
	

	Идентификационен № на формуляра за кандидатстване
	


	Посещението на място е извършено от екип:

	Име
	Позиция

	
	

	
	

	Проведени срещи с представители на кандидата МИГ:

	Име
	Позиция

	
	

	
	

	
	


Обект на посещението е констатиране на наличието на офис и офис оборудване на кандидата МИГ:

1. Офис

	Заявени от кандидата офис помещения и достъп до тях
	Констатирано състояние

	1
	2

	
	


Забележка: Колона 1 се попълва от Комитета за подбор, а колона 2 се попълва от екипа на място

2. Оборудване 

	№
	Офис оборудване за осъществяване на дейността, в това число принтер, оборудвани работни места и компютри, съответстващи на броя на осигурените служители

	
	Заявено от кандидата
	Фактическо състояние - налично към датата на посещение на място

	
	Вид
	Брой
	Вид
	Брой

	1
	2
	3
	4
	5

	1.
	
	
	
	

	2.
	
	
	
	

	3.
	
	
	
	

	4.
	
	
	
	

	5.
	
	
	
	

	6.
	
	
	
	

	7.
	
	
	
	

	8.
	
	
	
	


Забележка: Колона 2 и 3 се попълва от Комитета за подбор, а колона 4 и 5 се попълва от екипа на място

	За екипа, извършил посещението:
	За кандидата МИГ

	
	

	
	

	За свидетел: *
	

	
	


*Попълва се при отказ от страна на кандидата да подпише протокола

Възражения от страна на кандидата МИГ:

Не съм съгласен с констатациите в протокола от посещението на място поради следното:

Име и подпис на представителя на кандидата/на представителя на МИГ

